ये तस्वीरें इंडोनेशिया के जकार्ता के चिड़ियाघर की हैं। आज से कुछ समय पहले इस चिड़ियाघर को दुनिया के सबसे बदतर चिड़ियाघरों में गिना जाता है। यहां घूमने आए एक टूरिस्ट की नजर बाड़े में पड़े कोमोडो ड्रैगन पर पड़ी। ये विशालकाय छिपकली अंदर कचरे के ढेर में पड़ी हुई थी। उसने तुरंत ये तस्वीर खींची और सोशल साइट्स पर शेयर कर दी। लोगों ने इस फोटो को कई बार शेयर किया था। लोगों ने चिड़ियाघर वालों पर जानवरों के प्रति लापरवाही बरतने के लिए काफी रोष भी प्रकट किया। अन्दर और भी कई जानवर थे, जिनकी हालत काफी बुरी थी। कुछ खाने के अभाव में कमजोर हो गए थे तो कुछ काफी बीमार थे। हालांकि, अब तमाम तरह की आलोचनाओं के बाद इस चिड़ियाघर का हाल सुधर गया है। यहां रहने वाले जानवर अब थोड़ी अच्छी हालत में रहते हैं। लेकिन इन तस्वीरों को देख अंदाजा लगाया जा सकता है कि कुछ सालों पहले ये जानवर किस नर्क में रहने को मजबूर थे।